Krap Merke | Health24
Posted by: EP | 2013/01/29
My seun is 2 maande en as hy ontsteld is gryp hy homself in die gesig en krap homself dat daar verskriklike bebloede merke in sy gesig is, is dit normaal om so te reageer?
Hy steek ook konstant sy tongetjie uit! Ek het gelees dat downs sindroom kinders hulle tonge kan uitsteek! Hy was al vir sy 6weke ondersoek en die pediater het niks gesè nie maar ek bly bekommerd want hy kan nie eers sy dummy inhou nie want die tong druk dit heeltyd uit! Is dit iets waaroor ek bekommerd moet wees?
Babas is genieg om van tyd tot tyd hulle gesig te krap veral wanneer hulle baie honger,moeg of kwaad word. Dit is nodig om sy pediater te vra of jou baba miskien die eerste tekens van ekseem begin wys. Ek is seker dat jou baba nie 'n Downs sindroom baba is nie want die pediater sou definitief hierdie diagnose teen hierdie tyd gemaak het. Daar kan baie redes wees dat babas hulle tong konstant uitsteek. Dit is ook nodig om die pediater spesifiek te vra of hy/sy enige rede kan vind dat jou baba gereeld sy tong uitsteek.